## El Circuit Ricardo Tormo incorpora Toyota a les empreses col·laboradores en l’organització dels seus esdeveniments esportius

*** La firma japonesa aportarà el cotxe de seguretat i el cotxe mèdic oficials del Circuit
* Toyota s’unix a la llista de patrocinadors del Circuit Ricardo Tormo per primera vegada**

El Circuit Ricardo Tormo compta amb un nou soci per a l’organització dels més de quinze esdeveniments anuals del seu calendari esportiu. Toyota és el nou cotxe oficial del traçat de Cheste.

Toyota València ha tancat un acord amb el Circuit segons el qual la firma japonesa aportarà els vehicles oficials que el traçat de Cheste utilitza en cada carrera. El *safety car* serà un potent GR Yaris que ajudarà els pilots en els procediments d’eixida. El cotxe mèdic serà un CHR Connector i el cotxe de rescat un poderós Hilux capaç d’arrossegar altres vehicles que hagen patit un accident.

Toyota és líder mundial en la venda d’automòbils i es troba present en competicions del món del motor tan importants com el Campionat del Món de Rallyes, el Rallye Dakar, les 24 hores de Le Mans a on han aconseguit 5 victòries i 17 podis o les diferents sèries de NASCAR als Estats Units.

El director general del Circuit, Nicolás Collado, ha indicat que “estem molt il·lusionats amb esta nova aliança amb Toyota València. Es tracta de la marca d’automòbils que més cotxes ven en tot el món i que arriba al Circuit Ricardo Tormo per a avançar juntament amb nosaltres en mobilitat sostenible. En Toyota i en el Circuit compartim molts valors que estic segur que ens ajudaran en el futur”.

Per la seua banda, el director general de Toyota València, Francisco Carpio, s’ha mostrat “orgullós d’este acord, Toyota és una marca que té molta tradició esportiva en competició i estar en un dels circuits més importants d’Europa com a cotxe oficial per a nosaltres és el més important que hem fet des de fa molts anys”.

Fecha: 01/04/2025